P6_TA(2005)0249

Kvaliteten af statistiske data om uforholdsmæssigt store budgetunderskud *

Europa-Parlamentets lovgivningsmæssige beslutning om forslag til Rådets forordning om ændring af forordning (EF) nr. 3605/93 for så vidt angår kvaliteten af statistiske data til brug ved proceduren i forbindelse med uforholdsmæssigt store underskud (KOM(2005)0071 — C6-0108/2005 — 2005/0013(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0071) [1],

- der henviser til EF-traktatens artikel 104, stk. 14, tredje afsnit, der danner grundlag for Rådets høring af Parlamentet (C6-0108/2005),

- der henviser til forretningsordenens artikel 51,

- der henviser til betænkning fra Økonomi- og Valutaudvalget (A6-0181/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 2

(2) Eurostat udøver på Kommissionens vegne rollen som statistisk myndighed i den forbindelse. Som den tjenestegren i Kommissionen, der af Kommissionen har fået til opgave at udarbejde EF-statistikker, skal Eurostat udføre sine opgaver i overensstemmelse med principperne om upartiskhed, pålidelighed, relevans, omkostningseffektivitet, statistisk fortrolighed og gennemsigtighed, jf. Kommissionens afgørelse af 21. april 1997 om Eurostats rolle ved udarbejdelse af EF-statistikker. | (2) Eurostat udøver på Kommissionens vegne rollen som statistisk myndighed i den forbindelse. Som den tjenestegren i Kommissionen, der af Kommissionen har fået til opgave at udarbejde EF-statistikker, skal Eurostat udføre sine opgaver i overensstemmelse med principperne om upartiskhed, pålidelighed, relevans, omkostningseffektivitet, statistisk fortrolighed og gennemsigtighed, jf. Kommissionens afgørelse af 21. april 1997 om Eurostats rolle ved udarbejdelse af EF-statistikker. Den adfærdskodeks for europæiske statistikker, som vil blive fastlagt af de nationale statistiske kontorer og Eurostat i fællesskab, skal styrke principperne om faglig uafhængighed, tilstrækkelige ressourcer og kvaliteten af statistiske data. |

Ændring 2

BETRAGTNING 5

(5) Budgetovervågningens troværdighed står og falder med, at der foreligger pålidelige budgetstatistikker. Det er yderst vigtigt, at de data, der indberettes af medlemsstaterne i henhold til forordning (EF) nr. 3605/93, og som Kommissionen forelægger for Rådet i overensstemmelse med protokollen, er af høj kvalitet. | (5) Budgetovervågningens troværdighed står og falder med, at der foreligger pålidelige budgetstatistikker. Det er yderst vigtigt, at de data, der indberettes af medlemsstaterne i henhold til forordning (EF) nr. 3605/93, og som Kommissionen forelægger for Rådet i overensstemmelse med protokollen, er af høj kvalitet. I denne sammenhæng bør punkt 1.5, 1.6 og 1.7 i Økofin-Rådets rapport af 20. marts 2005, som godkendt i konklusionerne fra Det Europæiske Råd i Bruxelles den 22.- 23. marts 2005, samt de grundlæggende principper for officiel statistik udarbejdet af Den Statistiske Kommission under FN's Økonomiske og Sociale Råd betragtes som grundlag for opfyldelse af de påkrævede høje kvalitetsstandarder. |

Ændring 3

BETRAGTNING 9

(9) Der bør etableres en løbende dialog mellem Kommissionen og medlemsstaternes statistiske myndigheder for at sikre kvaliteten af de faktiske data, der indberettes af medlemsstaterne, og de tilgrundliggende offentlige regnskaber. Med henblik herpå kan Kommissionen regelmæssigt gennemføre både dialogbesøg og besøg med tilbundsgående kontrol og dermed skærpe overvågningen af de indberettede data og løbende sikre kvaliteten af dataene. Medlemsstaterne skal straks give Kommissionen adgang til oplysningerne. | (9) Der bør etableres en løbende dialog mellem Kommissionen og medlemsstaternes statistiske myndigheder for at sikre kvaliteten af de faktiske data, der indberettes af medlemsstaterne, og de tilgrundliggende offentlige regnskaber. Med henblik herpå kan Kommissionen regelmæssigt gennemføre både dialogbesøg og besøg med tilbundsgående kontrol og dermed skærpe overvågningen af de indberettede data og løbende sikre kvaliteten af dataene. Medlemsstaterne skal straks give Kommissionen adgang til oplysningerne. Kommissionen bør løbende informere Europa-Parlamentet og Rådet om programmet for forbedring af kvaliteten af statistikker i Den Europæiske Union og arbejdet hermed. |

Ændring 5

ARTIKEL 1, NR. 2Artikel 7, stk. 2 a (nyt) (forordning (EF) nr. 3605/93)

| 2 a. Hvis det skønnede statsunderskud og den forventede statsgæld eller revideringen heraf ikke udregnes på baggrund af "de fælles eksterne forudsætninger", som Kommissionen offentliggør i forbindelse med samordningen af de økonomiske politikker og finanspolitikker, således at der kan foretages sammenligninger mellem medlemsstaterne, skal medlemsstaterne gøre nøje rede for årsagen til afvigelsen og udregne forskellen mellem prognoserne. |

Ændring 6

ARTIKEL 1, NR. 3Artikel 9, stk. 1 (forordning (EF) nr. 3605/93)

1. Kommissionen (Eurostat) vurderer kvaliteten af de faktiske data, der indberettes af medlemsstaterne, og de tilgrundliggende offentlige regnskaber. Ved de faktiske datas kvalitet forstås disses overensstemmelse med regnskabsreglerne og deres fuldstændighed, pålidelighed, aktualitet og konsistens. | 1. Kommissionen (Eurostat) vurderer regelmæssigt kvaliteten af de faktiske data, der indberettes af medlemsstaterne, og de tilgrundliggende offentlige regnskaber. Ved de faktiske datas kvalitet forstås disses overensstemmelse med standarderne i det europæiske regnskabssystem 1995 (ESA 95) og deres fuldstændighed, pålidelighed, sammenlignelighed, aktualitet og konsistens. |

Ændring 7

ARTIKEL 1, NR. 3Artikel 9, stk. 2 a (nyt) (forordning (EF) nr. 3605/93)

| 2 a. Kommissionen (Eurostat) underretter regelmæssigt Europa-Parlamentet og Rådet om kvaliteten af de faktiske data fra medlemsstaterne og udviklingen af minimumsstandarder for kvaliteten af statistikker gældende for hele Europa. |

Ændring 8

ARTIKEL 1, NR. 3Artikel 12, stk. 1 (forordning (EF) nr. 3605/93)

Kommissionen (Eurostat) sørger for løbende dialog med medlemsstaternes statistiske myndigheder. Med henblik herpå gennemfører Kommissionen (Eurostat) regelmæssigt dialogbesøg og besøg med tilbundsgående kontrol i alle medlemsstater. | Kommissionen (Eurostat) sørger for løbende dialog med medlemsstaternes statistiske myndigheder. Med henblik herpå gennemfører Kommissionen (Eurostat) regelmæssigt dialogbesøg. Den kan også gennemføre besøg med tilbundsgående kontrol i henhold til forordning (EF) nr. 322/97. Dialogbesøgene skal gennemføres efter en tidsplan, som vedtages af medlemsstaterne og Kommissionen (Eurostat) i fællesskab. Dialogbesøgene skal så vidt muligt gennemføres på samme tid i alle medlemsstater på baggrund af en årlig rapport om vurderingen af ajourføringen af statistiske data og perspektiverne på dette område. |

Ændring 9

ARTIKEL 1, NR. 3Artikel 12, stk. 2 (forordning (EF) nr. 3605/93)

Formålet med dialogbesøgene er at gennemgå de indberettede data, behandle metodespørgsmål og vurdere, hvorvidt regnskabsreglerne er overholdt. Formålet med besøgene med tilbundsgående kontrol er at overvåge de procedurer og regnskaber, der ligger til grund for de indberettede data, og at drage detaljerede konklusioner om de indberettede datas overensstemmelse med regnskabsreglerne og deres fuldstændighed, pålidelighed, aktualitet og konsistens. | Formålet med dialogbesøgene er at gennemgå de indberettede data, behandle metodespørgsmål og vurdere, hvorvidt regnskabsreglerne er overholdt. Resultaterne af dialogbesøgene skal som minimum videregives til nationale statistiske kontorer. Formålet med besøgene med tilbundsgående kontrol er at overvåge de procedurer og regnskaber, der ligger til grund for de indberettede data, og at drage detaljerede konklusioner om de indberettede datas overensstemmelse med regnskabsreglerne og deres fuldstændighed, pålidelighed, aktualitet og konsistens. Kommissionen (Eurostat) træffer afgørelse om gennemførelse af besøg med tilbundsgående kontrol, når der er alvorlig tvivl om nøjagtigheden eller konsistensen af de indberettede data og som planlagt i programmet. |

Ændring 10

ARTIKEL 1, NR. 3Artikel 13, stk. 1 (forordning (EF) nr. 3605/93)

1. Ved gennemførelsen af besøg med tilbundsgående kontrol i medlemsstaterne kan Kommissionen (Eurostat) lade sig bistå af eksperter, navnlig fra andre medlemsstater, fra de besøgte medlemsstaters nationale myndigheder med løbende ansvar for kontrollen af de offentlige regnskaber og fra andre af Kommissionens tjenestegrene. | 1. Ved gennemførelsen af besøg med tilbundsgående kontrol i medlemsstaterne kan Kommissionen (Eurostat) lade sig bistå af eksperter fra andre medlemsstater, som skal være embedsmænd fra de nationale statistiske myndigheder, og i særlige tilfælde af andre fra de besøgte medlemsstaters nationale myndigheder med løbende ansvar for kontrollen af de offentlige regnskaber eller fra andre af Kommissionens tjenestegrene, efter aftale mellem den besøgte medlemsstat og Kommissionen (Eurostat). |

Ændring 11

ARTIKEL 1, NR. 3Artikel 13, stk. 1 a (nyt) (forordning (EF) nr. 3605/93)

| 1 a. Eurostat er førende blandt Fællesskabets myndigheder, hvad angår kontrol med kvaliteten af statistiske data. Eurostat skal dog under forberedelserne til sit overvågningsarbejde følge en intern procedure for kontakt og rapportering til Fællesskabets øvrige kompetente myndigheder, og Eurostat skal træffe afgørelse i samarbejde med de ovennævnte myndigheder under beslutningsproceduren, når kontrolbesøgene er gennemført. |

Ændring 12

ARTIKEL 1, NR. 3Artikel 14 (forordning (EF) nr. 3605/93)

Kommissionen (Eurostat) aflægger rapport til Det Økonomiske og Finansielle Udvalg om resultaterne af dialogbesøgene og besøgene med tilbundsgående kontrol. Rapporterne offentliggøres. | Kommissionen (Eurostat) aflægger rapport til Det Økonomiske og Finansielle Udvalg om resultaterne af dialogbesøgene. Den aflægger rapport til Europa-Parlamentet og Rådet om konklusionerne af besøgene med tilbundsgående kontrol. Rapporterne offentliggøres. |

Ændring 13

ARTIKEL 1, NR. 3Artikel 16, stk. 2 a (nyt) (forordning (EF) nr. 3605/93)

| 2 a. Kommissionen (Eurostat) underretter Europa-Parlamentet og Rådet om ændringer i dataene og årsagen til disse ændringer. |

[1] Endnu ikke offentliggjort i EUT.

--------------------------------------------------